stanford-oval/wikipedia huggingface dataset:
อภิวัชร์ เอื้อถาวรสุข
ประวัติ > การทำงานในวงการเพลง

นอกจากการเป็นนักร้องแล้วอภิวัชร์ยังเป็นนักแต่งเพลงอีกด้วย เขาเริ่มแต่งเพลงให้กับศิลปินมากมายหลังจากเรียนจบ จนในที่สุดเขาได้รับรางวัลแรกในชีวิตคือ รางวัลสีสันอวอร์ด สาขาเพลงยอดเยี่ยม จากเพลง น้ำตา ของธงไชย แมคอินไตย์ เรื่อยมาจนถึง เพลง เงินล้าน จากวงโมเดิร์นด็อก เพลง ราตรีสวัสดิ์ ของฟักกลิ้งฮีโร่ เพลง ฝัน หวาน อาย จูบ จากภาพยนตร์ และที่สำคัญที่สุด เพลง ความคิด จากอัลบั้มเดี่ยวของเขา ซึ่งกลายเป็นเพลงยอดนิยมและได้รับรางวัลเพลงยอดเยี่ยมจากหลายสถาบัน จนปัจจุบันเขาได้กวาดรางวัลทางด้านดนตรีไปแล้วกว่า 44 รางวัล จากเกือบทุกสถาบันในประเทศ
หลังจากแต่งเพลงให้คนอื่นอยู่เป็นเวลานาน แสตมป์ก็ได้ออกอัลบั้มเดี่ยวเป็นของตัวเอง โดยใช้ชื่อว่า The Million Ways to Write Part I เป็นสไตล์อะคูสติกส์-ร็อก และอัลบั้มที่สองชื่อ เพลงที่นานมาแล้วไม่ได้ฟัง, อีพี "ทุกคำที่เธอเอ่ยคือบทกวี ", อัลบั้ม "SuperMarket " จนกระทั่งในปี พ.ศ. 2555 เขาได้รับเลือกให้เป็นโค้ชในรายการ เดอะวอยซ์ไทยแลนด์ ทำให้ชื่อของเขาเป็นที่รู้จักในวงกว้างในประเทศไทย และได้ออกอัลบั้มที่ชื่อว่า "Sci-Fi" ได้จัดคอนเสิร์ต "แสตมป์ฟ้าผ่า" ที่อิมแพ็ค อารีน่า เมืองทองธานี ในปี พ.ศ. 2558 หลังจากนั้นเขาได้หยุดพักการออกอัลบั้มไปในระยะเวลาหนึ่ง
หลังจากห่างหายไปถึงสองปี แสตมป์ปล่อยซิงเกิ้ล "สักวินาที" เมื่อต้นมีนาคมปี 2560 ภายใต้สังกัดค่ายเพลงของตัวเองที่ชื่อว่า 12sumrecord ( นึง - ส่อง - ซั่ม เรคคอร์ดส์ ) พร้อมกับออกอัลบั้มภาษาอังกฤษอัลบั้มแรกในชีวิต STAMPSTH และได้ไปทัวร์โปรโมตอัลบั้มนี้ที่ประเทศญี่ปุ่น หลังจากนั้นเขากลับมาออกผลงานเพลงไทยอีกครั้ง จนกระทั่งในปี พศ. 2562 แสตมป์ได้เซ็นสัญญาเป็นศิลปินในสังกัดของ Toy's Factory ค่ายเพลงยักษ์ใหญ่ในประเทศญี่ปุ่น และได้ร่วมแสดงใน SummerSonic 2019 ก่อนที่จะทัวร์เพื่อโปรโมทอัลบั้มเมเจอร์ในญี่ปุ่นที่ชื่อว่า Ekamai Dream 1
ผลงานเพลง

บทความหลัก: รายชื่อผลงานเพลงของอภิวัชร์ เอื้อถาวรสุข และดูเพิ่มเติม: เซเว่นธ์ซีน
Million Ways to Write Part I (18 ธันวาคม 2551)
เพลงที่นานมาแล้วไม่ได้ฟัง (28 กรกฎาคม 2553)
ทุกคำที่เธอเอ่ยคือบทกวี (9 ตุลาคม 2553)
Supermarket (4 มิถุนายน 2556)
Sci-Fi (30 มิถุนายน 2557)
SKY (5 เมษายน 2561)
The Lost Songs (29 มกราคม 2564)
Ekamai Dream 2 (14 มกราคม 2565)
Piano Collection (2565)
STH (26 เมษายน 2560)
Ekamai Dream 1 (7 สิงหาคม 2562)
Stamp Songs (กุมภาพันธ์ 2556)
Stamp Special Package E.P. 1 & 2 (9 ธันวาคม 2556)
The Songlist from Stamp Sci-Fi National Tour 2014 (5 กรกฎาคม 2557)
B - Side (6 กุมภาพันธ์ 2560)
ซิงเกิล

เกี่ยวกับเธอ (ตุลาคม 2556)
Game Over (มีนาคม 2559) (ร่วมกับ YMCK)
8 วินาที (พฤศจิกายน 2561) (ร่วมกับ เดอะทอยส์)
ครัวซองอัลมอนด์ (God Fail) (พฤษภาคม 2562) (ร่วมกับ Season Five, Fongbeer)
Bangkok Summer (มิถุนายน 2562)
1 ใน 10,000 เหตุผล (กรกฎาคม 2562) (ร่วมกับ ฟองเบียร์ และ SIRPOPPA)
Do it all again (กันยายน 2562) (ร่วมกับ Mi Sandi)
ครึ่งบน (50%) (มีนาคม 2563)
ทะเลในความคิด (มิถุนายน 2563) (ร่วมกับ The Photo Sticker Machine)
ジェイルハウス (Jailhouse) (กันยายน 2563) (ร่วมกับ SKY-HI)
It takes two (พฤศจิกายน 2563)
HIDE YOU (กุมภาพันธ์ 2564) (ร่วมกับ Chelmico6)
ฝันร้าย/ฝันดี (Move On) (สิงหาคม 2564) (ร่วมกับ Awesome City Club)
NEPHOPHOBIA (ธันวาคม 2564) (ร่วมกับ THE CHARM PARK)
ฉันแล้วหนึ่ง (พฤศจิกายน 2564) (ร่วมกับ TangBadVoice)
愛のせいで (It Could Be Love) (มิถุนายน 2565) (ร่วมกับ Aile The Shota)
Nobody Knows (Japanese ver.) (สิงหาคม 2565) (ร่วมกับ Taichi Mukai)
หลบฟ้า (NEPHOPHOBIA) (กันยายน 2565)
เจ้าอารมณ์ (พฤศจิกายน 2565) (ร่วมกับ เปาวลี พรพิมล)
นายทำอะไรลงไป (มกราคม 2566)
เอเลี่ยน (พฤษภาคม 2566)
SAVE (สิงหาคม 2566) (ร่วมกับ มารี เออเจนี เลอเลย์)
ก็แค่เขาไม่รักเราแล้ว (พฤศจิกายน 2566)
ขาด (Without me) (มกราคม 2567)
JERI.CO (พฤษภาคม 2567)
ซิงเกิลรับเชิญ

วิธีใช้ (ตุลาคม 2556) (ร่วมกับ สิงโต นำโชค)
ตัวอักษร (พฤศจิกายน 2558) (ร่วมกับ ฟร้องค์ แอร์ก็อตต์)
ใช่มั้ย (กรกฎาคม 2560) (ร่วมกับ อุ้ย บุดดาเบลส และ นะ โพลีแคท)
กำลังพัฒนา (มกราคม 2562) (ร่วมกับ เอ็ม ยศวัศ สิทธิวงค์ และ นายปัง ตันเต๊ก)
ครัวซองอัลมอนด์ (พฤษภาคม 2562) (ร่วมกับ Season Five และ Fong beer)
Don’t Worry Baby Be Happy (มกราคม 2563) (ร่วมกับ SKY-HI)
จังหวะจะรัก Joyful Holiday Mix (ธันวาคม 2563) (ร่วมกับ Violette Wautier)
ตั๋วเดินทางเที่ยวเดียว (เมษายน 2564) (ร่วมกับ วง KLUAYTHAI)
เกลียด (เมษายน 2565) (ร่วมกับ ICEACE)
ใครในเพลง (มีนาคม 2566) (ร่วมกับ MAIYARAP)
คนที่คุณอาจรู้จัก (พฤษภาคม 2566) (ร่วมกับ guncharlie)
วันนี้เมื่อปีที่แล้ว (สิงหาคม 2566) (ร่วมกับ Zom Marie)
ใครจะมูฟออนได้ก่อนกัน (ตุลาคม 2566) (ร่วมกับ Earth Patravee)
มือที่ 1 (Promise Ring) (ตุลาคม 2567) (ร่วมกับ Image Suthita)
เพลงพิเศษ

สดุดีมหาราชา (2556) - จัดทำขึ้นเพื่อเทิดพระเกียรติแด่พระบาทสมเด็จพระเจ้าอยู่หัว เนื่องในโอกาสปีมหามงคลเฉลิมพระชนมพรรษา 86 พรรษา
ความสุข (2556) - จังหวะจะเดิน
ปรับใจ (2558) - จัดทำขึ้นเนื่องในโอกาสครบรอบ 20 ปีการสวรรคตของสมเด็จย่า
ใกล้รุ่ง (2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
เพลงอื่น ๆ

Funky Dance! (Thai Version) (2551)
เพลงนี้เพื่อลานเล่นน้อง (2553)
ภาพประทับใจ (2553) (ร่วมกับ บอย โกสิยพงษ์)
ที่สุด (พฤษภาคม 2556) (ร่วมกับ บอย โกสิยพงษ์)
ยิ้มให้เกินวันละ 2 ครั้ง (กรกฎาคม 2556)
Flower (ธันวาคม 2557)
เผลอ (กันยายน 2558) (ร่วมกับ เอก ธเนศ และ อิมเมจ สุธิตา)
ขอเป็นดั่งดวงตา (2559) (ร่วมกับ ปาน ธนพร, มาเรียม เกรย์, สุนิตา ลีติกุล, อ๊อฟ ปองศักดิ์, บอย พีชเมกเกอร์)
ผลงานสื่ออื่น ๆ > รายการโทรทัศน์

โค้ชรายการ เดอะวอยซ์ไทยแลนด์ (2555-2557)
โค้ชรายการ เดอะวอยซ์ ซีเนียร์ ไทยแลนด์ ซีซัน 1 (2562)
คอนเสิร์ตและทัวร์ > คอนเสิร์ตเดี่ยว

| ปี | ชื่อคอนเสิร์ต | วันแสดง | สถานที่แสดง | ศิลปินรับเชิญ | จำนวนรอบ |
| --- | --- | --- | --- | --- | --- |
| 2556 | Stamp เกรียน Day | 16 มีนาคม | IMPACT Challenger Hall 1 (เมืองทองธานี) |  อุ๋ย Buddha Bless  ตั้ม วิศุทธิ์  บอย โกสิยพงษ์  บอย ตรัย  F.HERO  อาร์ต กฤช  ชัช ชัชวาล  ป๊อด Moderndog (รอบบ่าย)  น้อย พรู (รอบค่ำ) | 2 |
| 2557 | แสตมป์ ซูเปอร์แฟน มีตติ้ง “วันแห่งความเกรียน” | 12 มกราคม | เซ็นเตอร์พ้อยท์ สตูดิโอ ไทยแลนด์ สุขุมวิท 105 (ซ.ลาซาล) |  บอย โกสิยพงษ์  บอย ตรัย  อุ๋ย บุดด้าเบลส  ไก่ สุธี แสงเสรีชน  ชัช ชัชวาล | 1 |
| 2557 | Stamp Sci-fi National Tour 2014 | 4 กรกฎาคม | เซ็นทรัลพลาซา สุราษฎร์ธานี |  คิว FLURE  น็อต วรุตม์ | 1 |
| 2557 | Stamp Sci-fi National Tour 2014 | 6 กรกฎาคม | เซ็นทรัลเฟสติวัล หาดใหญ่ |  คิว FLURE  น็อต วรุตม์ | 1 |
| 2557 | Stamp Sci-fi National Tour 2014 | 13 กรกฎาคม | เซ็นทรัลพลาซา เชียงใหม่ แอร์พอร์ต |  คิว FLURE  น็อต วรุตม์ | 1 |
| 2557 | Stamp Sci-fi National Tour 2014 | 19 กรกฎาคม | เซ็นทรัลพลาซา อุดรธานี |  คิว FLURE  น็อต วรุตม์ | 1 |
| 2557 | เปิดหมวก เปิดหู เปิดตา | 22 กรกฎาคม | Atrium 1st floor, เซ็นทรัลเวิลด์ |  |  |
| 2558 | ปาร์ตี้สีชมพู กับ แสตมป์ อภิวัชร์ | 31 พฤษภาคม | ลานวงปี ชั้น 1 ศูนย์การค้า แอมพาร์ค จุฬาฯ ซอย 22 |  |  |
| 2558 | แสตมป์ฟ้าผ่า | 19 กันยายน | IMPACT Arena เมืองทองธานี |  YMCK  บอย โกสิยพงษ์  บอย ตรัย  Polycat  ก้อง สหรัถ  ปาล์มมี่ | 1 |
| 2558 | สก๊อต SMARTS Present Hitz Concert ตอน แสตมป์น้อยชิ้น | 8 พฤศจิกายน | เมืองไทย จีเอ็มเอ็มไลฟ์เฮาส์ ชั้น 8 CentralWorld |  จุ้ย ศุ บุญเลี้ยง  อิมเมจ สุธิตา  The Parkinson |  |
| 2562 | HuaHin Songkran Party 2019 | 13 เมษายน | ลานด้านหน้าศูนย์การค้ามาร์เก็ตวิลเลจ หัวหิน |  | 2 |
| 2565 | แสตมป์ ด้วยรักและแอบดี | 24 กันยายน | IMPACT Arena เมืองทองธานี |  F.HERO  วี วิโอเลต  พีพี กฤษฏ์  สิงโต นำโชค | 1 |
| 2565 | BUD LIVEHOUSE SPECIAL : Stamp B-Side Concert | 22-23 ตุลาคม | Lido Connect Hall 3 |  | 2 |
รางวัล

บทความหลัก: รายชื่อรางวัลและการเสนอชื่อที่อภิวัชร์ เอื้อถาวรสุขได้รับ
แหล่งข้อมูลอื่น

The Voice Thailand เก็บถาวร 2013-08-29 ที่ เวย์แบ็กแมชชีน
Loveis
Stamp Official Club
| ด ค กอภิวัชร์ เอื้อถาวรสุข |
| --- | --- |
รายชื่อผลงานเพลง • รางวัลและการเสนอชื่อ
สตูดิโออัลบั้ม: Sci-Fi (2557)
มินิอัลบั้ม: มิลเลียนเวส์ทูไรท์พาร์ต 1 (2551) • เพลงที่นานมาแล้วไม่ได้ฟัง (2553) • ทุกคำที่เธอเอ่ยคือบทกวี (2553) • Supermarket (2556)
ซิงเกิล: "ความคิด" •  "บ้านเล็ก" • "ชายกลาง" • "สบู่" • "โอมจงเงย" • "ซิงเกิลสุดท้าย (The Last Single)"  • "ให้ตายสิพับผ่า" • "นักเลงคีย์บอร์ด" • "กาลครั้งหนึ่ง"• "สัตว์ประหลาด" • "Game Over" (ร่วมกับ YMCK) •  "ฉันจะเป็นความรักเสมอ" • "สักวินาที" • "Don't You Go" • "The Devil" • The Modern Man"
ซิงเกิลรับเชิญ: "เธอที่ไม่เคยเปลี่ยน" (บอย โกสิยพงษ์ ร่วมกับ แสตมป์) • "หนาว" (ตู่ ภพธร, แชมป์ ศุภวัฒน์, คัตโตะ ร่วมกับ แสตมป์) • "China Girl" (TMT Toy Music Tune ร่วมกับ แสตมป์) • "ลืมไปก่อน" (บุดด้า เบลส ร่วมกับ แสตมป์) • "ให้" (สไปซีดิสก์ ร่วมกับ แสตมป์) • "ความโสดทำให้รถติด" (Apple Girls Band ร่วมกับ แสตมป์) • "วิธีใช้" (สิงโต นำโชค ร่วมกับ แสตมป์) • "When We Were Young" (Sukie ร่วมกับ แสตมป์) • "ตัวอักษร" (ฟร้องค์ แอร์ก็อตต์ ร่วมกับ แสตมป์) • "เลิกแล้วต่อกัน" • "ใช่มั้ย" (อุ้ย บุดดาเบลส ร่วมกับ นะ โพลีแคท และแสตมป์) • "พริบตา" (ธงไชย แมคอินไตย์ ร่วมกับ แสตมป์)
เพลงอื่น ๆ: "วิญญาณ"
คอนเสิร์ต: แสตมป์ ควบ ว่าน คอนเสิร์ต (2553) • Stamp เกรียน Day (2556)
เลิฟอีส • เซเว่นธ์ซีน • เดอะวอยซ์ไทยแลนด์
ที่ปรึกษา

ที่ปรึกษา หมายถึง ผู้มีหน้าที่ให้ความเห็นแนะนำ
แบ่งตามลักษณะที่มา > ที่ปรึกษาทางการบริหาร

ที่ปรึกษาทางการบริหาร คือที่ปรึกษาเฉพาะด้านที่มีความรู้และประสบการณ์ทางการบริหารด้านใดด้านหนึ่งหรือหลายด้าน และต้องมีจรรยาบรรณวิชาชีพอย่างสูงเช่นเดียวกับที่ปรึกษาอื่น ๆ
แบ่งตามลักษณะที่มา > ที่ปรึกษาทางการบริหารที่ได้รับการรับรองคุณภาพมาตรฐาน

ที่ปรึกษาทางการบริหารที่ได้รับการรับรองคุณภาพมาตรฐาน คือ ที่ปรึกษาทางการบริหารที่มีสถาบันที่ปรึกษารับรองว่ามีคุณสมบัติตามเกณฑ์ที่สถาบันกำหนด
แบ่งตามลักษณะการดำเนินงาน

อาชีพที่ปรึกษามีอยู่ 2 กลุ่มดังนี้
แบ่งตามลักษณะการดำเนินงาน > กลุ่มที่ทำงานเป็นโครงการ

ส่วนใหญ่จะเน้นในการวางระบบหรือพัฒนาระบบงานใดงานหนึ่ง หรือหลายระบบ ทำงานเป็นโครงการมีระยะเวลาเริ่มต้นและสิ้นสุดแน่นอน
แบ่งตามลักษณะการดำเนินงาน > กลุ่มที่เป็นที่ปรึกษาประจำองค์กร

ส่วนใหญ่องค์กรจะจ้างที่ปรึกษากลุ่มนี้เป็นรายเดือน ไม่มีงานอะไรแน่นอน แต่มักจะจ้างไว้ให้อุ่นใจ เผื่อมีเรื่องอะไรที่เกี่ยวข้องจะได้ขอคำปรึกษาได้ หรือจะให้เป็นผู้ประสานงานกับผู้รู้ในสาขาอาชีพนั้นๆต่อไป ที่ปรึกษากลุ่มนี้มักจะกำหนดเวลา ในการเข้าไปยังองค์กรที่เป็นที่ปรึกษาอยู่ค่อนข้างแน่นอนว่าเดือนละกี่ครั้ง
สถาบันที่ปรึกษา

สถาบันที่ปรึกษา หมายถึงการรวมตัวกันของผู้ประกอบอาชีพที่ปรึกษา เพื่อการรักษาคุณภาพและมาตรฐานของการประกอบวิชาชีพ สถาบันควรได้รับการรับรองอย่างเป็นทางการ
ทั้ง UK Institute of Management Consultancy และ The Institute of Management Consultants Association of Thailand (IMCT) ที่เป็นผู้ทำการประเมินที่ปรึกษาทางการบริหารที่ได้รับการรับรองคุณภาพมาตรฐานให้กับภาครัฐ เป็นสมาชิกของ International Council of Management Consulting Institutes (ICMCI)
เคลอจี

เคลอจี
เคลอจี (อังกฤษ: clergy ไทย: อ่านว่า เคลอ-จี) คือ ผู้ได้รับศีลบวช ราชบัณฑิตยสถานบัญญัติว่านักบวช รูปเอกพจน์เรียกว่าเคลริก (cleric) ศาสนาคริสต์เริ่มใช้คำนี้เพื่อหมายถึงศาสนบุคคลที่ได้รับศีลบวช ได้แก่ ดีกัน บาทหลวง และบิชอป ในปัจจุบันหมายถึง บุคคลในศาสนาใด ๆ ที่ผ่านพิธีบวชเพื่อปฏิบัติหน้าที่รับใช้ศาสนา
ศาสนาพุทธ

บทความหลัก: พระสงฆ์
ในพุทธศาสนาเคลอจีจะหมายถึงพระสงฆ์ ซึ่งประกอบด้วยภิกษุสงฆ์และภิกษุณีสงฆ์ คณะสงฆ์นี้พระพุทธเจ้าทรงก่อตั้งขึ้นเมื่อราวศตวรรษที่ 5 ก่อนคริสต์ศักราช ตามที่คัมภีร์บันทึกไว้ ระบุว่าภิกษุและภิกษุณีในสมัยพุทธกาลจะต้องอยู่โสด ใช้ชีวิตสมถะเรียบง่าย เน้นการเจริญสมาธิภาวนา ถือพรตจาริกไปเรื่อย ๆ เป็นเวลา 9 เดือน และอยู่จำพรรษาอีก 3 เดือนในช่วงเข้าพรรษา แต่ในปัจจุบันบทบาทของคณะสงฆ์เปลี่ยนแปลงไปในบางประเทศ เช่น ในญี่ปุ่นและบางนิกายในเกาหลี อนุญาตให้นักบวชในพุทธศาสนาแต่งงานได้ นักบวชดังกล่าวจึงไม่ถือวัตรอย่างนักพรต (แต่ชีส่วนมากยังคงถือพรหมจรรย์) ส่วนนิกายเถรวาท เช่น พุทธศาสนาในประเทศไทย พม่า กัมพูชา และศรีลังกา ยังคงให้พระสงฆ์ใช้ชีวิตอย่างนักพรต (เรียกว่า ชีวิตอารามวาสี) โดยเฉพาะห้ามมิให้พระภิกษุแตะต้องกายสตรี หรือแม้แต่ทำงานอย่างทางโลก
ในหลาย ๆ ประเทศ ภิกษุณีสงฆ์ยังมีอยู่ แต่สายของเถรวาทนั้นสายภิกษุณีสงฆ์ซึ่งมีเฉพาะที่ลังกาได้ขาดช่วงสืบทอดไปตั้งแต่สมัยถูกโปรตุเกสยึดครอง ทางฝ่ายทิเบตก็ไม่เคยมีสายภิกษุณีไปเผยแพร่ ยกเว้นสามเณรี สถานะและอนาคตของภิกษุณีสงฆ์ในดินแดนเหล่านี้จึงยังเป็นที่ถกเถียงกันอยู่ ในประเทศที่ไม่มีภิกษุณีสงฆ์สตรีจึงเลือกบวชด้วยวิธีอื่น เช่น เป็นแม่ชี แต่ก็ไม่ได้รับสิทธิ์และเอกสิทธิ์อย่างนักพรตหญิง
ความหลากหลายของนิกายในพุทธศาสนาทำให้การอธิบายเคลอจีทำได้ยาก ในสหรัฐ นักบวชญี่ปุ่นนิกายสุขาวดีจะมีลักษณะบทบาทคล้ายศาสนาจารย์ในนิกายโปรเตสแตนต์ ขณะเดียวกันพระป่าในประเทศไทยเน้นชีวิตด้านการเจริญจิตภาวนาและจำพรรษาในชุมชนเล็ก ๆ ห่างไกลเมือง ต่างจากพระบ้านที่เน้นงานสอน ศึกษาพระธรรม และปกครองคณะสงฆ์ (ซึ่งอยู่ภายใต้อุปถัมภ์ของรัฐ เช่น มหาเถรสมาคม) ในนิกายเซนในจีน เกาหลี และญี่ปุ่น การทำงานหัตถกิจถือเป็นระเบียบสำคัญของสำนัก ขณะที่นิกายเถรวาทไม่นิยมให้พระสงฆ์ทำงานอย่างผู้ใช้แรงงานหรือเกษตรกร
ปัจจุบันที่อเมริกาเหนือ มีทั้งพระสงฆ์ที่ถือและไม่ถือพรหมจรรย์จากนิกายต่าง ๆ จากทั่วโลก บางคณะเป็นพระป่าในนิกายเถรวาท บางคณะก็เป็นนักบวชมีคู่สมรสจากนิกายเซนจากญี่ปุ่นและอาจทำงานทางโลกด้วยนอกจากงานในพุทธศาสนา
ข้าวลืมผัว

ข้าวลืมผัว เป็นข้าวเหนียวดำพื้นเมือง ลักษณะต้นสีเขียว คอรวงสีเขียว ต้นเตี้ย ระยะน้ำนมมีเม็ดมีสีม่วงแดง สาแหรกสีเขียว มีกลิ่นหอมตั้งแต่แตกกอจนถึงออกรวง ที่จัดว่าอายุเบา ไวต่อช่วงแสง (ปลูกในฤดูนาปี)
ประวัติ

ข้าวลืมผัว ปลูกโดยกลุ่มชาติพันธุ์ม้งหรือพี่น้องม้ง ที่บ้านรวมไทยพัฒนาที่ 3 ตำบลรวมไทย พัฒนา อำเภอพบพระ จังหวัดตาก โดยจะปลูกในสภาพไร่พื้นที่สูง (สูงจากระดับน้ำทะเลปานกลาง ประมาณ 650 เมตร) อยู่ในกลุ่มพันธุ์ข้าวเหนียวดำที่พี่น้องม้งเรียกรวม ๆ กันว่า "เบล้ฉัง" และปลูกเพื่อใช้ทำขนมพิเศษในโอกาสปีใหม่ โดยจะนำข้าวไปนึ่ง แล้วตำให้เหนียว ห่อด้วยใบตอง ย่างไฟจนหอม รับประทานกับน้ำอ้อย นมข้นหวาน หรือน้ำตาล เรียกว่า "จั๋ว" ในภาษาไทยจะเรียกว่า "พิซซ่าม้ง"
ในปี 2533 นายพนัส สุวรรณธาดา ตำแหน่งในขณะนั้น คือ เจ้าพนักงานการเกษตร 5 ศูนย์วิจัยข้าวพิษณุโลก ได้นำมาคัดเลือกพันธุ์ให้บริสุทธิ์ครั้งแรก ระหว่าปี 2534-2538 และทำแปลงผลิตเมล็ดพันธุ์บริสุทธิ์ในปี 2539 เพื่อนำเมล็ดพันธุ์ที่ได้ไปให้พี่น้องม้งเพื่อใช้ประโยชน์ต่อไป แต่ด้วยวิธีการปลูกแบบชาวเขาที่มักปลูกข้าวหลายพันธุ์ใกล้กันหรือปลูกด้วยกัน ทำให้ข้าวเหนียวลืมผัวมีเมล็ดพันธุ์ข้าวพันธุ์อื่นปน และไม่เป็นพันธุ์บริสุทธิ์ เพื่อไม่ให้สูญพันธุ์ ในปี 2550 ศูนย์วิจัยข้าวพิษณุโลก และศูนย์วิจัยข้าวแพร่ จึงได้เริ่มทำการคัดเลือกพันธุ์บริสุทธิ์อีกครั้ง และในวันที่ 9 มีนาคม 2555  คณะกรรมการพิจารณาพันธุ์ข้าว มีมติรับรองพันธุ์ข้าวเหนียวลืมผัว
ที่มาของชื่อ

ในระหว่างการคัดเลือกพันธุ์บริสุทธิ์ครั้งแรก พี่น้องม้งที่เป็นคนงานให้นักวิจัยได้เล่าถึงความอร่อยของพันธุ์ข้าวนี้ว่า "อร่อยมากจนภรรยารับประทานเองหมด จนลืมแบ่งไว้ให้สามี" นักวิจัย จึงพูดเล่น ๆ ว่า "อย่างนี้ก็เป็นข้าวลืมผัวน่ะสิ" ไม่ได้หมายถึงรับประทานแล้วจะลืมผัวเหมือนที่เข้าใจกัน[ต้องการอ้างอิง]
การปลูก

ปลูกในช่วงที่เริ่มฝนของพื้นที่ ตามปกติในภาคเหนือมีสภาพที่เหมาะสมจะอยู่ ในช่วงกลาง-ปลายเดือนพฤษภาคม
พื้นที่ที่สูงจากระดับน้ำทะเล ประมาณ 400-800 เมตร ควรเป็นที่โล่ง และมีลมพัดผ่าน
อุณหภูมิเฉลี่ยระหว่างฤดูปลูก ไม่เกิน 25 องศาเซลเซียส
ดินร่วนซุย หรือดินร่วนเหนียว
หากปลูกในสภาพเช่นนี้จะได้เมล็ดที่อ้วน สีม่วงดำ คุณค่าทางโภชนาการสูง ให้ผลผลิตเฉลี่ย 343-455 กก./ไร่
มีผลผลิตต่ำ และอ่อนแอต่อโรค เช่น โรคไหม้ กิ่งบนใน ข้อต่อใบ และคอรวง โรคใบจุดสีน้ำตาล โรคใบขีดสีน้ำตาล โรคขอบใบแห้ง โรคเมล็ดด่าง โรคดอกกระถิน และแมลงศัตรูข้าวที่สำคัญ เช่น เพลี้ยกระโดดสีน้ำตาล หนอนห่อใบข้าว หนอนกอ แมลงบั่ว ศัตรูพวกหนูตัวเล็ก ๆ และนก
ลักษณะเด่น

ข้าวลืมผัว มีลักษณะเด่น คือ เมื่อหุงสุก  จะมีกลิ่นหอม ลักษณะสัมผัสเมื่อแรกเคี้ยวจะกรุบหนึบ ภายในนุ่มเหนียว และหอมกรุ่นในปาก
คุณค่าทางโภชนาการ

ข้าวลืมผัว มีสารอาหาร เช่น
กรดแอสดอร์บิก
กรดไขมันไม่อิ่มตัว ได้แก่ โอเมกา 3, โอเมกา 6, โอเมกา 9
วิตามินอี และบี
แกมมา-โอไรซานอล
แอนโทไซยานิน
ธาตุเหล็ก
แคลเซียม
สังกะสี
แมงกานีส
การพัฒนา

จากผลงานการวิจัยโดย ดร.อัจฉราพร ณ ลำปาง เนินพลับ นักวิชาการเกษตรชำนาญการพิเศษ ศูนย์วิจัยพิษณุโลก สำนักวิจัยและพัฒนาข้าว กรมการข้าว พบว่า ข้าวเหนียวดำลืมผัวมีค่าดัชนีน้ำตาลต่ำกว่าข้าวเหนียว ที่บริโภคทั่วไปมาก และมีคุณค่าทางโภชนาการสูงกว่าข้าวเจ้าสีพันธุ์ทั่วไป ประกอบด้วยสารต้านอนุมูลอิสระรวมต่าง ๆ จึงมีแนวโน้มที่ดีในการนำสารสกัดจากข้าวเหนียวพันธุ์ลืมผัวมาพัฒนาเป็นยาต้านโรคอัลไซเมอร์ได้ในอนาคต
การบำรุงความงามของสมเด็จพระจักรพรรดินีเอลีซาเบ็ทแห่งออสเตรีย

สมเด็จพระจักรพรรดินีเอลีซาเบ็ท จักรพรรดินีที่ทรงพระสิริโฉมมากที่สุดในโลก
สมเด็จพระจักรพรรดินีเอลีซาเบ็ทแห่งออสเตรีย พระมเหสีในสมเด็จพระจักรพรรดิฟรันทซ์ โยเซ็ฟที่ 1 แห่งออสเตรีย ทรงได้พระสมญานามว่า ทรงพระสิริโฉมงดงามมากที่สุดในโลก พระองค์ทรงมั่นใจและทรงใส่พระทัยต่อการรักษาความงามของพระองค์ โดยพระองค์ทรงมีวิธีการรีกษาความงามด้วยพระองค์เอง ไม่ว่าจะเป็นการดูแลพระพักตร์ พระทนต์ การรักษาพระวรกายให้แข็งแรงสมบูรณ์ การใช้สมุนไพร การทะนุถนอมพระเกศา การรักษาพระฉวี ตลอดจนการเลือกกินพระกระยาหาร เป็นต้น
จากหลักฐานทางประวัติศาสตร์ของราชสำนักออสเตรีย จากบุคคลที่ใกล้ชิดกับพระองค์ เช่น บารอนเนสวัลเลอร์ ซี (Baroness Waller Zee) ซึ่งเป็นหนึ่งในนางกำนัลคนสนิทของพระองค์ ได้เขียนลงบันทึกส่วนตัวไว้ดังนี้
พระวรกาย

เมื่อตอนกลางคืน พระองค์จะทรงทรงพอกหน้าด้วยหน้ากากที่มีเนื้อลูกวัวสด ๆ  อยู่ข้างใน ส่วนพระหัตถ์และพระศอของพระองค์จะทรงชโลมด้วยน้ำสตรอเบอร์รี่คั้น ผิวจะทรงบำรุงด้วยการสรงน่ำด้วยน้ำมันมะกอกอุ่น และจะบรรทมในอ่างอาบน้ำ โดยเฉพาะในห้องสรงน้ำในพระราชวังอิมพีเรียลฮอฟบูร์ก พระองค์จะทรงตื่นบรรทมประมาณ 5 นาฬิกา พระองค์จะทรงสรงน้ำเย็นก่อน ก่อนจะมาบรรทมในอ่างน้ำอุ่นที่ผสมกับน้ำมันมะกอก เพื่อให้พระฉวีของพระองค์นุ่ม ซึ่งเวลาจะเสด็จพระราชดำเนินไปที่ไหน จะมีพระบัญชาให้นางกำนัลนำอ่างน้ำอุ่นเคลื่อนที่ติดตามพระองค์ไปทุกที่ นอกจากนี้ เวลาพระองค์บรรทมทุกคืน พระองค์จะบรรทมแบบนอนหงายราบไปกับพื้นพระแท่นบรรทมเหล็ก ซึ่งพระองค์ทรงเชื่อว่าเป็นวิธีที่จะช่วยให้สุขภาพดีที่สุด
พระเกศา

ส่วนอีกส่วนหนึ่งที่พระองค์ทรงใส่พระทัยมากที่สุดคือ พระเกศา ซึ่งหากปล่อยตามธรรมชาติจะยาวเกือบถึงพระบาทเลยทีเดียวซึ่งพระเกศาของพระองค์เป็นสิ่งเดียวในพระวรกายที่พระองค์ทรงชื่นชมมากที่สุด แม้กาลเวลาจะเปลี่ยนสีพระเกศาจากสีบลอนด์เข้มเป็นสีน้ำตาลไหม้ แต่พระองค์ก็ทรงดูแลรักษาพระเกศาให้ดีอยู่เสมอ โดยช่างตัดพระเกศาจะต้องถักเป็นเปียก่อนรวบขึ้นไปม้วนเป็นเหมือนมงกุฎบนพระเศียร โดยจะต้องสระพระเกศาทุก ๆ  3 สัปดาห์ แต่ละครั้งใช้เวลา 1 วันเต็ม ๆ  โดยจะสระพระเกศาโดยแชมพูหรือครีมนวดสูตรพิเศษที่คิด และดัดแปลงอยู่เรื่อย ๆ  ตั้งแต่สูตรคอนยัคผสมกับไข่ ซึ่งจะต้องใช้เวลาทั้งวันกว่าพระเกศาจะแห้งตามกรรมวิธี หลังจากสระพระเกศาเสร็จแล้ว พระองค์ก็จะทรงฉลองพระองค์ด้วยชุดไหมกันน้ำ จากนั้นก็จะเสด็จพระราชดำเนินไปมาเรื่อย ๆ จนกว่าพระเกศาของพระองค์จะแห้ง ส่วนวันธรรมดาก็จะสระพระเกศาอีกรูปแบบหนึ่งคือสูตรไข่ดิบผสมบรั่นดี โดยใช้เวลาสระไม้น้อยกว่า 3 ชั่วโมงเช่นกัน หรืออาจจะมากกว่าเสียด้วยซ้ำ
ดังนั้น ช่างพระเกศาจึงเป็นบุคคลสำคัญคนหนึ่งของราชสำนัก เพราะส่วนใหญ่ พระอารมณ์ของพระองค์จะดีหรือเสียในแต่ละวัน ส่วนใหญ่จะขึ้นอยู่กับผีมือการแต่งพระเกศาของช่าง ว่าจะเป็นที่พึงพอพระทัยแค่ไหน โดยช่างพระเกศาที่พระองค์ทรงพึงพอพระทัยมากที่สุดคือ แฟนนี่ แอนเจอเรอร์ (Fanny Anjerer) ซึ่งได้มาทำงานในราชสำนักได้อย่างบังเอิญ
วันหนึ่ง พระองค์เสด็จพระราชดำเนินไปทอดพระเนตรงานละครโอเปร่าในกรุงเวียนนา พระองค์ทอดพระเนตรเห็นทรงผมของนักแสดงคนหนึ่งสวยสะดุดพระทัย จึงทรงถามผู้จัดงานละครว่าใครทำผมให้ ผู้จัดละครจึงตอบว่าเป็นฝีมือของช่างทำผมประจำโรงละครชื่อ แฟนนี่ พระองค์จึงทรงนำแฟนนี่เข้ามาทำงานในราชสำนัก เป็นช่างพระเกศาประจำพระองค์ตั้งแต่บัดนั้นเป็นต้นมา โดยได้รับพระราชทางเงินรายปี ปีละ 20,000 กูลเด้น ซึ่งเท่ากับรายได้ของศาสตราจารย์มหาวิทยาลัยเลยทีเดียว
พระองค์ทรงพอพระทัยในฝีมือการทำพระเกศาของแฟนนี่มาก เมื่อพระองค์เสด็จพระราชดำเนินไปที่ต่าง ๆ จะมีแฟนนี่คอยยืนอยู่ข้างหลังที่ประทับอยู่ตลอดเวลา คอยจับตาดูความเรียบร้อยของทรงพระเกศา และความงามของพระองค์อยู่ตลอดเวลา ยิ่งตอนที่แฟนนี่สมรสกับฮิวโก ไฟฟาลิก นายธนาคาร (Hugo Fyfalic) พระองค์ก็ทรงจัดงานสมรสของทั้ง 2 แต่ด้วยกฎมณเฑียรบาลได้ระบุไว้ว่า หากนางในราชสำนักแต่งงานจะต้องออกไปอาศัยอยู่ข้างนอก พระองค์จึงหาทางขอพระบรมราชานุญาตพิเศษจากสมเด็จพระจักรพรรดิฟรานซ์ โจเซฟพระสวามี ให้ทรงแก้กฎมณเฑียรบาลข้อนี้ ทำให้แฟนนี่สามารถแต่งงานและสามารถอาศัยอยู่ภายในเขตพระราชฐานต่อไปได้ และนอกจากนี้ พระองค์ยังทรงนำฮิวโก้ สามีของแฟนนี่ มาเป็นราชเลขานุการส่วนพระองค์อีกด้วย
พระทนต์ และพระสุรเสียง

ถึงอย่างไรก็ตาม ความงามของพระองค์ก็ยังมีข้อบกพร่องอย่างหนึ่ง ซึ่งก็คือ พระทนต์ 2 ซี่หน้า ที่มีสีออกน้ำตาลอมเหลือง เนื่องจากสุขภาพพระทนต์ไม่ค่อยดี โดยเมื่อพระองค์มีพระราชปฏิสันถารกับผู้ใด จะทรงใช้พัดปิดพระโอษฐ์ของพระองค์ เพื่อไม่ให้ผู้ใดได้เห็นพระทนต์ของพระองค์
ไม่ว่าจะทรงแปรงพระทนต์เป็นประจำแค่ไหน ก็ไม่สามารถแก้ไขพระทนต์ให้ขาวขึ้นมาได้ พระองค์จึงทรงใช้วิธีธรรมชาติคือ จะทรงเม้มริมพระโอษฐ์บนมาคลุมพระทนต์ไว้ เมื่อเวลาจำเป็นต้องเผยพระโอษฐ์ ก็จะทรงใช้ผ้าซักพระพักตร์มาบังไว้ ทำให้ผู้ที่มาเข้าเฝ้าพระองค์จะรู้สึกอึดอัดใจ ในพระอิริยาบถแปลก ๆ ของพระองค์ จนกระทั่งต่อมา วิวัฒนาการด้านทันตกรรมดีขึ้น พระองค์จึงมีพระบัญชาให้ถอนพระทนต์ 2 ซี่หน้าออกเสีย แล้วทรงใส่พระทนต์ปลอมแบบถอดเข้าออกได้แทน ซึ่งทรงสามารถถอดออกล้างทำความสะอาดในแก้วน้ำ แล้วทรงใส่กลับเข้าไปใหม่ได้อย่างรวดเร็ว โดยแทบมองตามไม่ทันเลยทีเดียว
ส่วนอีกส่วนหนึ่งของข้อบกพร่องในความงามของพระองค์คือ พระสุรเสียง ซึ่งจะมีพระสุรเสียงที่ทุ่มต่ำและเบามาก จนกลายเป็นปมด้อย ทำให้พระองค์ทรงไม่ค่อยโปรดออกสังคม และปฏิบัติพระราชกรณียกิจอันใดเลย บางครั้งที่พระองค์ทรงจำเป็นต้องปฏิบัติพระราชกรณียกิจ พระองค์จะทรงใช้วิสาสะกับผู้คนให้น้อยที่สุด หรือทรงเลือกตอบแต่น้อยที่สุด
พระวรกาย

เมื่อพระองค์มีพระชนมายุมากขึ้น พระองค์ยิ่งต้องทรงต่อสู้กับการทำให้มีพระวรกายคงดีอยู่เสมอ ทรงใช้วิธีการควบคุมอาหารเพื่อทรงไม่ให้อ้วน ทรงใช้วิธีออกกำลังกายเพื่อให้พระพลานามัยแข็งแรงทุกวัน วันละหลายชั่วโมง บำรุงพระฉวีด้วยน้ำมันจากธรรมชาติหลายอย่าง อีกทั้งเครื่องสำอางที่จะทรงต้องคิดค้นสูตรเครื่องสำอางขึ้นมาเอง และทรงเก็บเป็นความลับอีกด้วย เพื่อทรงป้องกันการระแคะระคายจากอาร์คดัชเชสหลายพระองค์ที่ทรงไม่ชอบพระองค์
พระองค์ทรงมีนางกำนัลที่ซื่อสัตย์คนหนึ่งคือ มารี ลาริสซ์ (Marie Larisz) ช่วยคิดค้นสูตรผลิดเครื่องสำอางขึ้นมาในการบำรุงพระฉวี เช่น เมื่อถึงฤดูการปลูกสตรอเบอร์รี่ ก็จะทรงใช้สตรอเบอร์รี่พอกพระพักตร์ สรงน้ำอุ่นผสมน้ำมันมะกอก เพื่อให้พระฉวีนุ่มและชุ่มชื้นขึ้น และบางครั้ง พระองค์จะทรงใช้ผ้าชื้น ๆ  มาพันรอบบั้นพระองค์ไว้ เพื่อความกระชับ และป้องกันไขมันสะสม ยิ่งเมื่อพระองค์มีพระชนมายุมากขึ้น รอยพระพักตร์ก็เริ่มมีขึ้นตามธรรมชาติเช่นกัน พระองค์ทรงยิ่งต่อสู้เพื่อให้มีพระพักร์ที่เปล่งปลั่ง และสิริโฉมงดงามอยู่เสมอ
ส่วนการออกกำลังพระองค์ พระองค์ก็ทรงใส่พระทัยในการออกกำลังพระวรกายเหมือนกัน โดยไม่ว่าจะเสด็จพระราชดำเนินไปที่ใด จะต้องมีอุปกรณ์ออกกำลังพระวรกายด้วย โดยพระองค์จะทรงออกกำลังพระวรกายอย่างน้อย 2 ชั่วโมง พร้อมกับทรงชักชวนผู้คนรอบข้างมาร่วมออกกำลังกายร่วมกับพระองค์ ซึ่งผู้คนสมัยนั้นถือว่าเป็นเรื่องแปลก ที่พระองค์ทรงใส่พระทัยการออกกำลังพระองค์มากขนาดนี้ ซึ่งการรักษาพระวรกาย และพระพลานามัยอย่างเข้มงวดที่ทรงปฏิบัติมาตั้งแต่ต้น ทำให้พระวรกายและรูปร่างของพระองค์ทรงดูสง่า ปราดเปรียวอยู่เสมอ แม้พระชนมายุจะมากขึ้นเรื่อย ๆ ก็ตาม
พระกระยาหาร

ในเรื่องพระกระยาหารที่พระองค์จะเสวย พระองค์ก็จะทรงตรวจดูพระกระยาหารทุกมื้อ ดังนั้น พระองค์ทรงเข้มงวดและควบคุมพระกระยาหารอย่างเคร่งครัด โดยแต่ละมื้อจะมีของคาว 4 อย่าง ของหวาน 4 อย่าง กาแฟ และอื่น ๆ อีกมากมาย พระองค์จะใช้เวลาเสวยพระกระยาหารไม่เกิน 25 นาที แต่นาน ๆ ครั้ง พระองค์จะเสวยพระกระยาหารหนัก ๆ  เช่น พวกไก่ นกกระทา เนื้อกวาง หรือเนื้อวัว โดยส่วนใหญ่แล้ว จะไม่เสวยอะไรมากไปกว่า ไข่ น้ำส้ม และนมสด ซึ่งเครื่องดื่มที่พระองค์โปรดมากที่สุดคือ นมวัวสด ๆ จากเต้าของวัว และจะไม่ใช่จากวัวตัวไหนก็ได้ เพราะว่ารสชาติจะไม่เหมือนกัน วัวนมของพระองค์จะต้องคัดพิเศษจากฟาร์มในกรุงเวียนนา ที่ทรงเลือกเองและทรงทดสอบรสชาติน้ำนมด้วยพระองค์เอง นอกจากนั้น ยังโปรดไอศกรีม หอยนางรม และเบียร์เยอรมัน
ส่วนเครื่องดื่มที่พระองค์โปรดมากที่สุด จนนางกำนัลทั้งหลายแปลกใจไปตาม ๆ กันคือ พระองค์โปรดเครื่องดื่มที่ปรุงพิเศษอย่างหนึ่งที่มีส่วนผสมของไข่ดิบ 5-6 ฟองกับเกลือ ที่ทำให้พระองค์ทรงสิริโฉมงดงามดั่งที่ผู้คนร่ำลือกัน
แหล่งข้อมูลอื่น

Elisabeth gallery เก็บถาวร 2004-08-24 ที่ เวย์แบ็กแมชชีน
Elisabeth website เก็บถาวร 2008-07-01 ที่ เวย์แบ็กแมชชีน
Empress Elisabeth
พระเกศาของพระองค์ที่ยาวเกือบจรดพระบาท
เจ้าหญิงเอลีซาเบ็ท ดัชเชสในบาวาเรีย

เจ้าหญิงเอลีซาเบ็ท ดัชเชสในบาวาเรีย เดิม เคาน์เตสเอลีซาเบ็ท คริสทีนา ดักลาส-สเต็ดตรอม อัฟ มูฮัสเซน อัล ลิคเตส; ประสูติ 31 ธันวาคม ค.ศ. 1940) เป็นธิดาคนแรกใน เคานต์คาร์ล ลูทวิช ดักลาส กับ ออโตรา มารีอา เอลส์-ฮายส์ พระองค์ประสูติ ณ สวีเดน โดยมารดาของพระองค์เป็นพระนัดดาใน ฟิลลิพ เจ้าชายแห่งยูเลินบวร์ค ซึ่งเป็นพระสหายพระองค์สนิทในจักรพรรดิวิลเฮ็ล์มที่ 2 แห่งเยอรมนี
เสกสมรสและพระบุตร

พระองค์เสกสมรสกับ เจ้าชายแม็ก ดยุกในบาวาเรีย เมื่อวันที่ 10 มกราคม ค.ศ. 1967 โดยได้รับพระราชทานพระอิสริยยศเป็น เจ้าหญิงเอลีซาเบ็ท ดัชเชสในบาวาเรีย โดยมีพระธิดาร่วมกันดังนี้
เจ้าหญิงโซฟี เจ้าหญิงรัชทายาทแห่งลีชเทินชไตน์
ดัชเชสมารี-คาโรลีเนอในบาวาเรีย
ดัชเชสเฮ็ลเลนา อ็อยเกเนียในบาวาเรีย
ดัชเชสเอลีซาเบ็ท มารีในบาวาเรีย
ดัชเชสมารีอา อันนาในบาวาเรีย